A- Lëvizja paralele në kategorinë ekzekutive.
Në zbatim të Ligjit nr.152/2013, datë 30.05.2013 “Për nëpunësin  civil”,  i ndryshuar,  Kreu IV – “Pranimi në shërbimin civil”, nenit 22 dhe Vendimit të Këshillit të Ministrave nr.243, datë 18.03.2015 “Për pranimin, lëvizjen paralele, periudhën e provës dhe emërimin në kategorinë ekzekutive”,  Kuvendi i Republikës së Shqipërisë, njofton se;
Në Administratën e tij ka 1 (një) vend të lirë pune, në pozicionin: “Specialist për mediat” në Sektorin e Mediave dhe Internetit, pranë Shërbimit të Komunikimit.
a) Paga është e kategorisë III-b.
b)Përshkrimi i përgjithshëm i punës:
 
     Të orientojë massmedian në strukturat e Kuvendit, të njoftojë për konferenca shtypi dhe të pajisë gazetarët me informacionin e nevojshëm të Kuvendit, sipas rregullave të përcaktuara.
         Të përgatisë dhe afishojë çdo ditë në vend të dukshëm kalendarin e punës së komisioneve dhe seancave plenare, çështjet kryesore që trajtojnë, dhe sipas rastit për byronë parlamentare, këshillat dhe konferencën e kryetarëve.
         Të bëjë akreditimin e mediave në Kuvend, duke zbatuar rregullat e akreditimit të gazetarëve, dhe orientimin e massmediave në strukturat e Kuvendit.
         Të formulojë sipas porosive të drejtuesve të Kuvendit qëndrimin përkatës rreth dizinformimeve të medias së shkruar dhe asaj vizive ndaj veprimtarisë së Kuvendit.
         Të kontrollojë vazhdimisht përditësimin e informacionit që hidhet në faqen e internetit dhe të njoftojë eprorët kur vëren pasaktësi ose mungesë informacioni.
         Të organizojë dhe menaxhojë konferencat për shtyp të Kryetarit dhe zëvendëskryetarëve të   Kuvendit, si dhe të të gjithë deputetëve që kërkojnë një gjë të tillë në ambientet e institucionit.
         Të bashkëpunojë me drejtuesit e njësive të tjera organizative për kryerjen e detyrave dhe mbarëvajtjen e punës sa më normale të Kuvendit.
         Të mbajë kontakte të vazhdueshme me përfaqësues të mediave dhe gazetarët e akredituar në Kuvend në të favor të krijimit të një klime sa më të mirë bashkëpunimi.
         Të bashkërendojë punën me sekretaret e byrosë parlamentare, këshillave dhe komisioneve për të marrë në çdo rast informacione ose përmbledhjen e procesverbaleve të punimeve të tyre.
         Të ndjekë shtypin e ditës dhe për çdo gjë informojë në kohë eprorët direkt.
         Të ndjekë sipas grafikut të miratuar punimet e komisioneve parlamentare, të seancave plenare të Kuvendit dhe të përgatisë informacion në formë njoftimi, kur kjo gjë kërkohet nga eprorët.
         Të marrë leje për çdo largim jashtë mjediseve të Kuvendit ose vendit të punës gjatë orarit zyrtar.
         Të paraqesë çdo fund tremujori te përgjegjësi i sektorit dhe drejtori i drejtorisë raport të punës së kryer dhe projektet e punës për periudhat në vazhdim.
Marrëdhëniet organizative
Specialisti i Sektorit për marrëdhëniet me mediat dhe faqen e internetit është në varësi të drejtpërdrejtë të shefit të sektorit për marrëdhëniet me mediat dhe faqen e internetit dhe Drejtorit të Shërbimit të Komunikimit.
Kushtet minimale që duhet të plotësojë kandidati për këtë procedurë janë:
-të jetë nëpunës civil i konfirmuar, brenda të njëjtës kategori për të cilën aplikon;
-të mos ketë masë disiplinore në fuqi;
-të ketë të paktën një vlerësim pozitiv;
Kërkesat e veçanta për këtë vend pune janë:
         Te ketë diplome universitare DND; DIND ose Bachelor + Master Profesional / Shkencor, në shkenca shoqërore/gjuhë letërsi, me shkëputje nga puna;
         Të ketë eksperiencë pune ne fushën e marrëdhënieve publike/gazetari, preferohet edhe me agjenci te huaja te shtypit dhe medias;
         Të ketë aftësi  të mira komunikimi;
         Të zotërojë aftësi praktike në përballimin e situatave që kërkojnë angazhim të lartë dhe zgjidhje të shpejta praktike;
         Të ketë aftësi të punojë në grup dhe me shërbimet e tjera paralele;
ç) Kandidati duhet të dërgojë me postë ose dorazi, në Shërbimin e Burimeve Njerëzore dhe Trajtimit të Deputetëve të Kuvendit (Njësia Përgjegjëse), këto dokumenta:  letër motivimi  për aplikim në vendin vakant,; një kopje të jetëshkrimit( C.V ); fotokopje e diplomës, nëse aplikanti disponon një diplomë të një universiteti të huaj, atëhere ai duhet ta ketë të njëhësuar atë pranë ministrisë përgjegjëse për arsimin; fotokopje e listës së notave, nëse ka një diplomë dhe listë notash,  të ndryshme me vlerësimin e njohur në Shtetin Shqiptar, atëhere aplikanti duhet ta ketë të konvertuar atë sipas sistemit shqiptar; një fotokopje e librezës së punës e plotësuar; vërtetim i gjendjes gjyqësore; çertifikata të kualifikimeve, trajnimeve të ndryshme; fotokopje e letërnjoftimit, vendimi i konfirmimit si nëpunës civil i kategorisë ekzekutive dhe  formularin e 6- mujorit të parë, të vlerësimit vjetor të punës si dhe vërtetimin që nuk ka masë disiplinore në fuqi.
d) Pranimi i dokumentave do të bëhet deri në datën 12.11.2022.
dh) Në datën 14.11.2022, do të shpallet lista e vlerësimit paraprak të kandidatëve që do të vazhdojnë konkurimin ( në portalin “Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut). Këta do të jenë ata që plotësojnë kushtet minimale të lëvizjes paralele dhe kushtet e veçanta, të kërkuara më sipër.
-Ankesat nga kandidatët paraqiten në Njësinë Përgjegjëse, brenda 3 ditëve pune nga shpallja e listës dhe ankuesi merr përgjigje brenda 5 ditëve pune nga data e depozitimit të saj.
Konkurimi- intervista me gojë do të zhvillohen në datën 23.11.2022, në mjediset e Kuvendit, në orën 10:00.
ë) Konkurrimi do të bazohet në njohuritë për specialitetin, Kushtetutën, Ligjin “Për nëpunësin civil”, Kodin e Procedurave Administrative si dhe të legjislacionit për organizimin dhe funksionimin e Kuvendit.
f) Kandidatët do të vlerësohen nga “Komisioni i Brendshëm”, i ngritur pranë institucionit të Kuvendit të Shqipërisë. Totali i pikëve të vlerësimit të kandidatit është 100, të cilat ndahen përkatësisht: 40 pikë për dokumentacionin dhe 60 pikë për intervistën e strukturuar me gojë (dokumentacioni i dorëzuar, i ndarë: 20 pikë për eksperiencën, 10 pikë për trajnimet apo për kualifikimet e lidhura me fushën përkatëse dhe 10 pikë për vlerësimet pozitive.)
g) Njoftimi për fituesin do të bëhet në portalin “Shërbimi Kombëtar i Punësimit”, në faqen zyrtare të Kuvendit në datën 30.11.2022.
Për sqarime, mund të kontaktoni me numër telefoni 2278 270 dhe 2278 425 ose në adresën: Kuvendi i Republikës së Shqipërisë, Bulevardi “Dëshmorët e Kombit’ nr.4, Tiranë.
Shpallja është e hapur për të gjithë nëpunësit civil të kategorisë ekzekutive, në të gjitha institucionet, pjesë e shërbimit civil.
Nëse nuk ka një fitues, nga procedura e lëvizjes paralele, konkurrimi do të vazhdojë sipas Kreu IV – “Pranimi në shërbimin civil”, të Ligjit nr.152/2013, datë 30.05.2013 “Për nëpunësin civil”, i ndryshuar, nenit 22 dhe Vendimit të Këshillit të Ministrave nr.243, datë 18.03.2015 “Për pranimin, lëvizjen paralele, periudhën e provës dhe emërimin në kategorinë ekzekutive”, Kreu II “Pranimi në shërbimin civil në kategorinë ekzekutive”.
B- Pranimi në shërbimin civil në kategorinë ekzekutive.
Në zbatim të Ligjit nr.152/2013, datë 30.05.2013 “Për nëpunësin  civil”,  i ndryshuar,  Kreu IV – “Pranimi në shërbimin civil”, nenit 22 dhe Vendimit të Këshillit të Ministrave nr.243, datë 18.03.2015 “Për pranimin, lëvizjen paralele, periudhën e provës dhe emërimin në kategorinë ekzekutive”,  Kuvendi i Republikës së Shqipërisë, njofton se;
Në Administratën e tij ka 1 (një) vend të lirë pune, në pozicionin: “Specialist për mediat” në Sektorin e Mediave dhe Internetit, pranë Shërbimit të Komunikimit
a) Paga është e kategorisë III-b.
b)Përshkrimi i përgjithshëm i punës
 
         Të orientojë massmedian në strukturat e Kuvendit, të njoftojë për konferenca shtypi dhe të pajisë gazetarët me informacionin e nevojshëm të Kuvendit, sipas rregullave të përcaktuara.
         Të përgatisë dhe afishojë çdo ditë në vend të dukshëm kalendarin e punës së komisioneve dhe seancave plenare, çështjet kryesore që trajtojnë, dhe sipas rastit për byronë parlamentare, këshillat dhe konferencën e kryetarëve.
         Të bëjë akreditimin e mediave në Kuvend, duke zbatuar rregullat e akreditimit të gazetarëve, dhe orientimin e massmediave në strukturat e Kuvendit.
         Të formulojë sipas porosive të drejtuesve të Kuvendit qëndrimin përkatës rreth dizinformimeve të medias së shkruar dhe asaj vizive ndaj veprimtarisë së Kuvendit.
         Të kontrollojë vazhdimisht përditësimin e informacionit që hidhet në faqen e internetit dhe të  njoftojë eprorët kur vëren pasaktësi ose mungesë informacioni.
         Të organizojë dhe menaxhojë konferencat për shtyp të Kryetarit dhe zëvendëskryetarëve të   Kuvendit, si dhe të të gjithë deputetëve që kërkojnë një gjë të tillë në ambientet e institucionit.
         Të bashkëpunojë me drejtuesit e njësive të tjera organizative për kryerjen e detyrave dhe mbarëvajtjen e punës sa më normale të Kuvendit.
         Të mbajë kontakte të vazhdueshme me përfaqësues të mediave dhe gazetarët e akredituar në Kuvend në të favor të krijimit të një klime sa më të mirë bashkëpunimi.
         Të bashkërendojë punën me sekretaret e byrosë parlamentare, këshillave dhe komisioneve për të marrë në çdo rast informacione ose përmbledhjen e procesverbaleve të punimeve të tyre.
         Të ndjekë shtypin e ditës dhe për çdo gjë informojë në kohë eprorët direkt.
     Të ndjekë sipas grafikut të miratuar punimet e komisioneve parlamentare, të seancave plenare të Kuvendit dhe të përgatisë informacion në formë njoftimi, kur kjo gjë kërkohet nga eprorët.
         Të marrë leje për çdo largim jashtë mjediseve të Kuvendit ose vendit të punës gjatë orarit zyrtar.
         Të paraqesë çdo fund tremujori te përgjegjësi i sektorit dhe drejtori i drejtorisë raport të punës së kryer dhe projektet e punës për periudhat në vazhdim.
Marrëdhëniet organizative
Specialisti i Sektorit për marrëdhëniet me mediat dhe faqen e internetit është në varësi të drejtpërdrejtë të shefit të sektorit për marrëdhëniet me mediat dhe faqen e internetit dhe D rejtorit të Shërbimit të Komunikimit.
Kërkesat e përgjithshme për këtë vend pune janë:
-          Të jetë shtetas shqiptar
-          Të ketë zotësi të plotë për të vepruar.
-          Të zotërojë gjuhën shqipe, të shkruar dhe të folur.
-          Të jetë në kushte shëndetësore që e lejojnë të kryejë detyrën përkatëse.
-          Të mos jetë dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje.
-       Ndaj tij të mos jetë marrë  masa disiplinore e largimit nga shërbimi civil, që nuk është shuar sipas këtij ligji
 
Kërkesat e veçanta për këtë vend pune janë;
         Te ketë diplome universitare DND; DIND ose Bachelor + Master Profesional / Shkencor, në shkenca shoqërore/gjuhë letërsi, me shkëputje nga puna;
         Të ketë eksperiencë pune ne fushën e marrëdhënieve publike/gazetari, preferohet edhe me agjenci te huaja te shtypit dhe medias;
         Të ketë aftësi  të mira komunikimi;
         Të zotërojë aftësi praktike në përballimin e situatave që kërkojnë angazhim të lartë dhe zgjidhje të shpejta praktike;
         Të ketë aftësi të punojë në grup dhe me shërbimet e tjera paralele;
ç) Kandidati duhet të dërgojë me postë ose dorazi, në Shërbimin e Burimeve Njerëzore dhe Trajtimit të Deputetëve të Kuvendit (Njësia Përgjegjëse), këto dokumenta:  letër motivimi për aplikim në vendin vakant,; një kopje të jetëshkrimit( C.V ); fotokopje e diplomës, nëse aplikanti disponon një diplomë të një universiteti të huaj, atëhere ai duhet ta ketë të njëhësuar atë pranë ministrisë përgjegjëse për arsimin; fotokopje e listës së notave, nëse ka një diplomë dhe listë notash,  të ndryshme me vlerësimin e njohur në Shtetin Shqiptar, atëhere aplikanti duhet ta ketë të konvertuar atë sipas sistemit shqiptar; një fotokopje e librezës së punës e plotësuar; vërtetim i gjendjes gjyqësore; çertifikata të kualifikimeve, trajnimeve të ndryshme; fotokopje e letërnjoftimit.
ë) Pranimi i dokumentave do të bëhet deri në datën 17.11.2022.
f) Në datën 01.12.2022 do të shpallet lista e vlerësimit paraprak të kandidatëve që do të vazhdojnë konkurimin, në portalin “Shërbimi Kombëtar i Punësimit”, në faqen zyrtare të
Kuvendit dhe në stendën e informimit të publikut. Këta do të jenë ata që plotësojnë të gjitha kërkesat e përgjithshme dhe të veçanta, të kërkuara më sipër.
-Ankesat nga kandidatët paraqiten në Njësinë Përgjegjëse, brenda 5 ditëve kalendarike nga shpallja e listës dhe ankuesi merr përgjigje brenda 5 ditëve kalendarike nga data e depozitimit të saj.
g) Njoftimi dhe komunikimi me kandidatët do të jetë nëpërmjet njoftimeve në Portalin Shërbimi Kombëtar i Punësimit, faqen zyrtare të Kuvendit, telefon dhe e-mail.
gj) Konkurimi-testimi me shkrim dhe intervista e strukturuar me gojë do të zhvillohen në datën 09.12.2022 në mjediset e Kuvendit, në orën 10-00.
h) Kandidatët do të vlerësohen nga Komiteti i Përhershëm i Pranimit, i ngritur pranë institucionit të Kuvendit të Shqipërisë. Totali i pikëve të vlerësimit të kandidatit është 100, të cilat ndahen përkatësisht: vlerësimi i jetëshkrimit - 15 pikë, intervista e strukturuar me gojë - 25 pikë dhe testimi me shkrim - 60 pikë.
i) Lista e fituesve me mbi 70 pikë (mbi 70% të pikëve) do t’u njoftohet kandidatëve me telefon ose e-mail.
j) Ankesat nga kandidatët fitues, paraqiten në Komitetin e Përhershëm të Pranimit, brenda 5 ditëve kalendarike nga shpallja e listës dhe ankuesi merr përgjigje brenda 5 ditëve kalendarike nga data e depozitimit të saj.
k) Shpallja e listës përfundimtare të fituesve do të bëhet në datën 16.12.2022, në portalin “Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut.
Për sqarime, mund të kontaktoni me numër telefoni +35542278270 dhe +35542278425 ose në adresën: Kuvendi i Republikës së Shqipërisë, Bulevardi “Dëshmorët e Kombit’ nr.4, Tiranë.

